wickkiey/tamil-wikipedia-chunked huggingface dataset:
# இந்தியப் பாரம்பரியத் திரைப்பட அறக்கட்டளை

## வரலாறு

பாரம்பரியத் திரைப்பட அறக்கட்டளையானது 2014 இல் சிவேந்திர சிங் துங்கர்பூர் என்பவரால் நிறுவப்பட்டது.  
2015 ஏப்ரலில் சிட்னியில் நடைபெற்ற பன்னாட்டு திரைப்பட ஆவணக் காப்பகங்களின் (எப்.ஐ.ஏ.எப்) பொதுச் சபையில் செயற்குழுவால் அதன் இணை உறுப்பினராக பாரம்பரித் திரைப்பட அறக்கட்டளை ஏற்றுக்கொள்ளப்பட்டது. அதன் நிறுவன இயக்குநரான சிவேந்திர சிங் துங்கர்பூர் எப்.ஐ.ஏ.எப்-இன் செயற்குழு உறுப்பினராக நான்கு முறை தேர்ந்தெடுக்கப்பட்டுள்ளார்.  
பாரம்பரியத் திரைப்பட அறக்கட்டளையின் செயல்பாடுகளாக திரைப்படங்கள் மற்றும் திரைப்படம் தொடர்பான நினைவுச் சின்னங்களை பாதுகாத்தல், ஆவணக் காப்பகப் பணியை செய்தல், திரைப்பட மறு பிரதியாக்கம், பயிற்சியளித்தல், கல்வி, சேகரிக்கவேண்டிய திரைப்படங்களைத் தேர்ந்தெடுத்தல், மக்கள் தொடர்பாடல், பரப்புரை உள்ளிட்ட திரைப்படப் பாதுகாப்பு தொடர்பான முழு பணிகளையும் உள்ளடக்கியது. பாரம்பரியத் திரைப்பட அறக்கட்டளையின் முக்கிய நடவடிக்கைகளில் செல்லுலாய்டு மற்றும் எண்ணிம படங்கள், திரைப்படம் தொடர்பான நினைவுச் சின்னங்கள் போன்றவற்றைப் பாதுகாத்தல் போன்வை அடங்கும்.  
அறக்கட்டளையின் முதன்மை நோக்கமாக படங்கள், திரைப்படம் தொடர்பான நினைவுச் சின்னங்களைப் பாதுகாக்கும் இரண்டு செயல்கள் உள்ளன. 2015 ஆம் ஆண்டில், அறக்கட்டளையானது தங்களது திரைப்பட பாதுகாப்புப் பணி மற்றும் மறு பிரதியாக்கப் பட்டறை போன்றவற்றிற்காக வணிகர்கள், பாலிவுட் நடிகர்கள் போன்றோரிடம் நிதி திரட்டியது.  
இந்த அறக்கட்டளை கல்வி மற்றும் பயிற்சி திட்டங்களையும் நடத்துகிறது. நாடு முழுவதும் பழையத் திரைப்படங்களைப் பாதுகாத்தல் மற்றும் மறு பிரதியாக்கம் குறித்த பயிற்சிப் பட்டறைகளை தோடர்ந்து நடத்துகிறது. 2019 ஆம் ஆண்டில், அறக்கட்டளையானது இந்திய நடிகரான ராஜ் கபூரின் நினைவுப் பொருட்களை பாதுகாக்கும் நோக்கத்துடன் பெற்றது. இந்த அறக்கட்டளை 2018 ஆம் ஆண்டில் வாய்வழி வரலாற்றுத் திட்டத்தைத் துவக்கியது. அதில் நிரந்தர வரலாற்று மற்றும் கலாச்சார பதிவுக்காக, இந்தியாவின் மிகச் சிறந்த திரைப்பட ஆளுமைகளில் சிலரான அடூர் கோபாலகிருஷ்ணன், புத்ததேப் தாஸ்குப்தா, மணிரத்னம், அமிதாப் பச்சன், சௌமித்திர சாட்டர்ஜி, கௌதம் கோஸ் மற்றும் அபர்ணா சென் ஆகியோரை நேர்காணல் செய்தது. டாடா அறக்கட்டளை 2017 ஆம் ஆண்டில் மூன்று ஆண்டு மானியத்துடன் இவர்களின் வருடாந்திர திரைப்பட பாதுகாப்பு மற்றும் மறு பிரதியாக்கம், பயிற்சிப் பட்டறைகளில் பங்கேற்பாளர்களுக்கு உதவித்தொகை வழங்கியது.  
2015 இல், மார்ட்டின் ஸ்கோர்செசியின் திரைப்பட அறக்கட்டளை மும்பையில் பாரம்பரியத் திரைப்பட அறக்கட்டளையின் முதல் திரைப்பட பாதுகாப்பு மற்றும் மறுப் பிரதியாக்கப் பட்டறைக்கு தங்கள் உதவியை அளித்தது.  
பத்தாண்டுகளாக இந்தியாவின் பாரம்பரித் திரைப்படங்களைப் பாதுகாத்து மீட்டெடுப்பதில் அறக்கட்டளையின் பணியைக் கொண்டாடும் வகையில், மும்பை வி.டி. இல் உள்ள பொது அஞ்சல் அலுவலகத்தில் (GPO) 14, சூன், 2024 அன்று நடந்த விழாவில் இந்திய அஞ்சல் துறை சிறப்பு அஞ்சலட்டை மற்றும் நீக்க முத்திரையை ஆகியவற்றை வெளியிட்டது. அந்த நிகழ்வுக்கு புகழ்பெற்ற திரைப்படப் படைப்பாளி சியாம் பெனகல், கவிஞர், எழுத்தாளர், பாடலாசிரியர், திரைப்படப் படைப்பாளி குல்சார், மகாராட்டிர மற்றும் மும்பை தலைமை போஸ்ட் மாஸ்டர் ஜெனரல்கள் நிகழ்ச்சிக்கு தலைமை தாங்கினர். மும்பையின் அஞ்சல்தலை பணியகத்தில் உள்ள பொது அஞ்சல் அலுவலகத்தில் (ஜிபிஓ) இந்த சிறப்பு அஞ்சல் அட்டை விற்ப்பனை செய்யபட்டது.
# இந்தியப் பாரம்பரியத் திரைப்பட அறக்கட்டளை

## ஆவணக் காப்பகப்பணி

; திரைப்படச் சேகரிப்பு  
அறக்கட்டளையின் சேகரிப்பில் தற்போது நாட்டின் அனைத்துப் பிரிந்தியங்களிலிருந்தும் சேகரிக்கபட்ட பழமையான 35 மிமீ, 16 மிமீ, சூப்பர் 8 மற்றும் 8 மிமீ வடிவங்களில் சுமார் 500 சேகரிப்புகளைக் கொண்டுள்ளது. திரைப்படங்களைத் தவிர, 1930 கள் மற்றும் 40 களைச் சேர்ந்த முக்கியமான வரலாற்றுக் காட்சிகள், விடுதலை இயக்கத்தின் காட்சிகள், விடுதலைக்கு முந்தைய காலத்திய அரிய வீட்டுத் திரைப்படங்கள் போன்றவை குளிர்பதன வசதிகொண்ட சேமிப்பகங்களில் பாதுகாக்கப்பட்டுள்ளன. மேலும் அமிதாப் பச்சன், சியாம் பெனகல், மணி ரத்னம், விஷால் பரத்வாஜ், குமார் ஷஹானி, ஃபர்ஹான், சோயா அக்தர், கோவிந்த் நிஹலானி, என்.என். சிப்பி, புத்ததேப் தாஸ்குப்தா, கௌதம் கோஸ், பீம்சைன், குரானா, சித்ரா பாலேகர், ஓனிர், ஷாத் அலி, சுமித்ரா பாவே, சுனில் சுக்தங்கர் போன்ற முன்னணி திரைப்பட பிரமுகர்களின் படங்களும் உள்ளன.  
; திரைப்படம் தொடர்பான நினைவுச் சின்னங்கள் காப்பகம்  
திரைப்பட சுவரொட்டிகள், ஒளிப்படங்கள், எழுத்தாக்கங்கள், லாபி கார்டுகள், பாடல் கையேடுகள், பிரபல திரைப்பட ஆளுமைகளின் கலைப்பொருட்கள் போன்ற திரைப்படம் தொடர்பான நினைவுச் சின்னங்களையும் இந்த அறக்கட்டளை பாதுகாக்கிறது.  
ஏ.ஆர். கர்தார், சோராப் மோடி, ராஜ் கபூர், கிதார் சர்மா, சயீத் மிர்சா, ஷியாம் பெனகல், ஜி. அரவிந்தன், வி.கே. மூர்த்தி, சாஹிர் லூதியான்வி, சாதனா, ஜேபிஎச் வாடியா, புத்ததேவ் தாஸ்குப்தா, கிரிஷ் காசரவல்லி, பிலிம் நியூஸ் ஆனந்தன், கௌதம் கோஸ், கோவிந்த் நிஹலானி, ஜமுனா ஜே, குந்தன் ஷா, அருணா ராஜே, ஆஷிம் அலுவாலியா, பிரான் மற்றும் அனைத்து பிராந்தியத் திரைப்படத் துறைகளைச் சேர்ந்த பலரின் கலைப் பொருட்கள் இந்த சேகரிப்பில் உள்ளன.  
இந்த சேகரிப்பில் 30,000 ஒளிப்படங்கள், 10,000 ஒளிப்பட நெகட்டிவ்கள், 15,000 சுவரொட்டிகள், 10,000 லாபி அட்டைகள், 15,000 செய்தித்தாள் கட்டுரைகள், 6000 பாடல் கையேடுகள் மற்றும் ஏராளமான 3-டி பொருள்கள் உள்ளன.
# இந்தியப் பாரம்பரியத் திரைப்பட அறக்கட்டளை

## வாய்வழி வரலாறு திட்டம்

பாரம்பரியத் திரைப்பட அறக்கட்டளை ஆஸ்கார் விருதுக்காக அறியப்பட்ட அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் உடன் இணைந்து, சர்வதேச முறைகளைப் பின்பற்றி ஒரு முன்னோடி திட்டமாக இந்தியாவில் திரைப்பட பாரம்பரியத்திற்கான வாய்வழி வரலாற்றின் காட்சி வரலாற்று திட்டத்தை செயல்படுத்தியது. அதன்படி நடிகர்கள், தொழில்நுட்ப வல்லுநர்கள், இசையமைப்பாளர்கள் வரை - என திரைப்படத் தயாரிப்பு தொடர்பான பலரின் ஒலி மற்றும் காணொளி நேர்காணல்களை பதிவு செய்வது, சேகரிப்பது மற்றும் பாதுகாக்கும் பிணியை மேற்கொண்டு வருகிறது.
# இருகுளோரோ அயோடோமெத்தேன்

| Section3 =
}}  
**இருகுளோரோ அயோடோமெத்தேன்** (*Dichloroiodomethane*) என்பது CHCl<sub>2</sub>I என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மூன்று ஆலோமெத்தேன் சேர்மமாக இது வகைப்படுத்தப்படுகிறது. குளோரோஃபார்ம் போன்ற வாசனையைக் கொண்டுள்ளது. தீப்பிடித்து எரியாது. வெளிப்படையான வெளிர் மஞ்சள் திரவமாகக் காணப்படுகிறது. அசிட்டோன், டை எத்தில் ஈதர், எத்தனால் மற்றும் பென்சீன் போன்ற கரிம கரைப்பான்களில் இருகுளோரோ அயோடோமெத்தேன் கரையும். எனவே இது ஒரு மாசுபடுத்தும் பொருளாகக் கருதப்படுகிறது. தண்ணீரில் 275 ஆண்டுகள் அரை ஆயுள் காலம் கொண்டுள்ளதாகவும் அறியப்படுகிறது.  
அயோடோஃபார்ம் கண்டுபிடிக்கப்பட்ட இரண்டு ஆண்டுகளுக்குப் பிறகு, 1824 ஆம் ஆண்டில் இயார்ச்சசு-சைமன் செருல்லாசு என்பவரால் இருகுளோரோ அயோடோமெத்தேன் கண்டுபிடிக்கப்பட்டது. அல்லது அயோடோயீத்தேனுடன் குளோரோஃபார்மைச் சேர்த்து வினை புரியச் செய்தால் இருகுளோரோ அயோடோமெத்தேன் உருவாகிறது. பாசுபரசு பெண்டாகுளோரைடு அல்லது பாதரசக் குளோரைடுடன் அயோடோஃபார்ம் சேர்த்து தயாரித்தல் பழைய தயாரிப்பு முறையாகும்.
# பதேபூர் மக்களவைத் தொகுதி

**பதேபூர் மக்களவைத் தொகுதி** (*Fatehpur Lok Sabha constituency*) என்பது வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும். இந்தத் தொகுதி பதேபூர் மாவட்டம் முழுவதையும் உள்ளடக்கியது.
# பதேபூர் மக்களவைத் தொகுதி

## சட்டமன்றத் தொகுதிகள்

- உத்தரப் பிரதேசத்தில் உள்ள பெரும்பாலான மக்களவைத் தொகுதிகளின் கீழ் ஐந்து சட்டமன்றத் தொகுதிகளைக் கொண்டுள்ளன, ஆனால் பதேபூர் மக்களவைத் தொகுதி ஆறு சட்டமன்றத் தொகுதிகளைக் கொண்டுள்ளது.  
| 238 | ஜஹானாபாத் | பதேபூர் | ராஜேந்திர சிங் படேல் | பாரதிய ஜனதா கட்சி |
| --- | --- | --- | --- | --- |
| 239 | பிந்த்கி | ஜெய்குமார் சிங் ஜெய்கி | அப்னா தளம் (சோனேலால்) |  |
| 240 | பதேபூர் | சந்திர பிரகாஷ் லோதி | சமாஜ்வாதி கட்சி |  |
| 241 | அய்யா ஷா | விகாசு குப்தா | பாரதிய ஜனதா கட்சி |  |
| 242 | உசைன்கஞ்ச் | உஷா மௌரியா | சமாஜ்வாதி கட்சி |  |
| 243 | காகா (ப.இ.) | கிருஷ்ண பாசுவன் | பாரதிய ஜனதா கட்சி | } |
# பதேபூர் மக்களவைத் தொகுதி

## நாடாளுமன்ற உறுப்பினர்கள்

| 1957 | அன்சர் அர்வானி | இந்திய தேசிய காங்கிரசு |  |
| --- | --- | --- | --- |
| 1962 | கௌரி சங்கர் | சுயேச்சை |  |
| 1967 | சாந்த் பக்சு சிங் | இந்திய தேசிய காங்கிரசு |  |
| 1971 |  |  |  |
| 1977 | பசீர் அகமது | ஜனதா கட்சி |  |
| 1978^ | லியாகத் உசைன் |  |  |
| 1980 | ஹரி கிருஷ்ணா சாஸ்திரி | இந்திய தேசிய காங்கிரசு |  |
| 1984 | இந்திய தேசிய காங்கிரசு |  |  |
| 1989 | வி. பி. சிங் | ஜனதா தளம் |  |
| 1991 |  |  |  |
| 1996 | விசம்பர் பிரசாத் நிசாத் | அசோக் குமார் படேல் | பாரதிய ஜனதா கட்சி |
| 1999 |  |  |  |
| 2004 | மகேந்திர பிரசாத் நிசாத் | சமாஜ்வாதி கட்சி |  |
| 2014 | நிரஞ்சன் ஜோதி | பாரதிய ஜனதா கட்சி |  |
| 2019 |  |  |  |
| 2024 | நரேசு உத்தம் படேல் | Module:Coordinates/styles.css"></templatestyles> |  |
# நரேசு உத்தம் படேல்

**நரேசு உத்தம் படேல்** (பிறப்பு சனவரி 10,1956) என்பவர் இந்திய அரசியல்வாதியும், சமாஜ்வாதி கட்சித் தலைவரும், உத்தரப் பிரதேச சட்டமன்றத்தின் முன்னாள் உறுப்பினரும் இந்திய நாடாளுமன்ற மக்களவை உறுப்பினரும் ஆவார்.
# நரேசு உத்தம் படேல்

## அரசியல்

1989ஆம் ஆண்டில் ஜனதா தளம் வேட்பாளராகச் சட்டமன்ற உறுப்பினராகத் தேர்ந்தெடுக்கப்பட்ட படேல், சமாஜ்வாதி கட்சியின் நிறுவன உறுப்பினர்களில் ஒருவராகவும் உள்ளார். தற்போது, இவர் சமாஜ்வாதி கட்சியின் உத்தரப் பிரதேச மாநிலத் தலைவராகவும், கட்சியின் மாநிலப் பிரிவில் மேனாள் முதலமைச்சர் அகிலேசு யாதவுக்கு அடுத்தபடியாக இரண்டாவது இடத்திலும் உள்ளார். இவரது தூய்மையான அரசியல், கல்வி பின்னணியுடன் (கான்பூர் பல்கலைக்கழகத்தில் முதுகலைப் பட்டம் பெற்றவர்), இவர் தன்னைச் சேர்ந்த சமூகமான மேலாதிக்க குர்மி சாதி வாக்காளர்களிடையே பரந்த பின்தொடர்பவர்களுடன் அடிமட்டத் தலைவராக நற்பெயரைப் பெற்றுள்ளார்.  
இத்தகைய முக்கியமான பதவிக்கு இவர் உயர்த்தப்பட்டது கட்சியின் பிம்பத்தை மாற்ற உதவும் புதிய உள்ளடக்கிய நிரலைக் குறிக்கிறது. 1989 முதல் 1991 வரை முதல் முலாயம் சிங் யாதவ் அரசில் அமைச்சராகவும், மூன்று முறை உ. பி. சட்டமன்ற உறுப்பினராகவும் இருந்துள்ளார். பிற்படுத்தப்பட்டோர் ஆணையத்தின் உறுப்பினராகவும், ஜானேசுவர் மிசுரா அறக்கட்டளையின் உறுப்பினராகவும் இருந்துள்ளார். உத்தரப் பிரதேச மேனாள் முதல்வர் அகிலேஷ் யாதவ் சமாஜ்வாதி கட்சி உத்தரப் பிரதேச மாநிலத் தலைவராக இருந்தபோது இவர் மாநிலத் துணைத் தலைவராக நியமிக்கப்பட்டார், இருப்பினும் சிவ்பால் சிங் யாதவ் உத்தரப் பிரதேச சமாஜ்வாதி கட்சியின் மாநிலத் தலைவராக ஆனபோது, இவர் நீக்கப்பட்டார். இவர் உ. பி. யின் குர்மி இபிவ சாதியைச் சேர்ந்தவர். மேலும் முலாயம் சிங் யாதவுக்கு நெருக்கமானவராகக் கருதப்படுகிறார்.  
சமாஜ்வாதி கட்சி நிறுவன சட்டமன்ற உறுப்பினர்களில் இவரும் ஒருவர். இதர பிற்படுத்தப்பட்ட வகுப்பினரின் விசுவாசியாக இருப்பதால், 2017 மாநிலத் தேர்தல்களுக்கான வேட்பாளராக ஏற்றுக்கொள்ளப்பட்டார்.
# நரேசு உத்தம் படேல்

## மக்களவை உறுப்பினராக

நரேசு உத்தம் படேல் 2024ஆம் ஆண்டு நடைபெற்ற இந்தியப் பொதுத் தேர்தலில் பதேபூர் மக்களவைத் தொகுதியில் போட்டியிட்டு வெற்றி பெற்று மக்களவை உறுப்பினராக தற்பொழுது உள்ளார்.
# 1-அயோடோயெக்சேன்

**1-அயோடோயெக்சேன்** (*1-Iodohexane*) என்பது C<sub>6</sub>H<sub>13</sub>I என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். CH<sub>3</sub>(CH<sub>2</sub>)<sub>5</sub>I என்ற அமைப்பு வாய்பாட்டாலும் இதை அடையாளப்படுத்தலாம். அலிபாட்டிக்கு நிறைவுற்ற ஆலசனேற்ற நீரகக் கரிமங்கள் என்ற குழுவின் உறுப்பினர் எனவும் இச்சேர்மம் வகைப்படுத்தப்படுகிறது. நிறமற்ற நீர்மமாகக் காணப்படுகிறது. எக்சைல் அயோடைடு என்ற பெயராலும் இது அழைக்கப்படுகிறது.
# 1-அயோடோயெக்சேன்

## தயாரிப்பு

1-புரோமோயெக்சேனை பொட்டாசியம் அயோடைடுடன் சேர்த்து சூடுபடுத்துவதன் மூலம் 1-அயோடோயெக்சேன் சேர்மத்தைப் பெறலாம்.  
1-எக்சேனாலை அயோடின் மற்றும் முப்பீனைல்பாசுபீனுடன் சேர்த்து சூடுபடுத்துவதன் மூலமும் இந்த சேர்மத்தைத் தயாரிக்கலாம்.
# 1-அயோடோயெக்சேன்

## இயற்பியல் பண்புகள்

1-அயோடோயெக்சேன் என்பது தீப்பற்றி எரியக்கூடிய சேர்மமாகும். பற்றவைப்பது கடினமாகும். ஒளி-உணர்திறன் கொண்டு நீர்மநிலையில் காணப்படுகிறது. நடைமுறையில் தண்ணீரில் கரையாது. தாமிரம் பொதுவாக சேர்மத்தில் நிலைப்படுத்தியாக சேர்க்கப்படுகிறது.
# 1-அயோடோயெக்சேன்

## பயன்கள்

1-அயோடோயெக்சேன் கரிமத் தொகுப்பு வினைகளில் ஓர் ஆல்க்கைலேற்றும் முகவராகப் பயன்படுத்தப்படுகிறது. மேலும், டெட்ராடெக்கேன் போன்ற பிற இரசாயன சேர்மங்களின் உற்பத்தியில் இது ஓர் இடைநிலையாகப் பயன்படுத்தப்படுகிறது.
# சண்டக்கான் மக்களவைத் தொகுதி

சண்டக்கான் மக்களவைத் தொகுதி 1966-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1969-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1969-ஆம் ஆண்டில் இருந்து சண்டக்கான் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.
# சண்டக்கான் மக்களவைத் தொகுதி

## சண்டக்கான் பிரிவு

சண்டக்கான் பிரிவு என்பது மலேசியா, சபா மாநிலத்தில் உள்ள ஐந்து நிர்வாகப் பிரிவுகளில் ஒன்றாகும். சபா; சரவாக் மாநிலங்களில் மட்டுமே **பிரிவு** எனும் முறைமையைப் பயன்படுத்துகிறார்கள்.  
சபா மாநிலத்தின் வடகிழக்கு கடற்கரையில் இருந்து மாநிலத்தின் மத்தியப் பகுதி வரை நெடுக்காக நீண்டுள்ளது. 28,205 சதுர கிலோமீட்டர் பரப்பளவில், சபா மாநிலத்தில் 38.3% நிலப் பகுதியைக் கொண்டு உள்ளது. மேலும் இந்தப் பிரிவு சபாவின் ஐந்து நிர்வாகப் பிரிவுகளில் மிகப் பெரிய பிரிவு ஆகும்.  
சபாவின் மொத்த மக்கள் தொகையில் ஏறக்குறைய 19.4% மக்களைக் கொண்டது. பெரும்பாலும் சீனர்கள், ஒராங் சுங்கை, கடசான் - டூசுன், சுலுக் மற்றும் பஜாவ் ஆகிய இனக் குழுவினரைக் கொண்டது.
# சண்டக்கான் மக்களவைத் தொகுதி

## சண்டக்கான் மக்களவைத் தொகுதி

| சண்டக்கான் நாடாளுமன்ற உறுப்பினர்கள் (1969 - 2023) |  |  |  |  |
| --- | --- | --- | --- | --- |
| 1969-1971 | colspan=2 align= நாடாளுமன்றம் இடைநிறுத்தம் |  |  |  |
| 3-ஆவது மக்களவை | P116 | 1971-1973 | பீட்டர் லோ சுய் இன்
*(Peter Lo Sui Yin)* | **** |
| 1973-1974 | ****
<small></small> |  |  |  |
| 4-ஆவது மக்களவை | P123 | 1974-1978 | பீட்டர் லிம் புய் கோ
*(Peter Lim Pui Ho)* |  |
| 5-ஆவது மக்களவை | 1978-1982 | புங் கெட் விங்
*(Fung Ket Wing)* | **** |  |
| 6-ஆவது மக்களவை | 1982-1986 |  |  |  |
| 7-ஆவது மக்களவை | P140 | 1986-1990 |  |  |
| 8-ஆவது மக்களவை | 1990-1995 | லாய் லுன் சு
*(Lai Lun Tze)* | **** |  |
| 9-ஆவது மக்களவை | P161 | 1995-1999 | லாவ் நிகான் சியூ
(Lau Ngan Siew | ****
<small></small> |
| 10-ஆவது மக்களவை | 1999-2004 |  |  |  |
| 11-ஆவது மக்களவை | P186 | 2004-2008 | சோங் கோன் மின்
*(Chong Hon Min)* | **** |
| 12-ஆவது மக்களவை | 2008-2013 | லியூ ஊய் கியோங்
(Liew Vui Keong) | ==தேர்தல் முடிவுகள்== |  |
# நா. முருகானந்தம்

**நா. முருகானந்தம்** என்பவர் தமிழ்நாடு அரசின் ஐம்பதாவது தலைமைச் செயலாளராவார்.  
இவர் சென்னையைச் சோ்ந்தவர். இவர் கணினி அறிவியலில் முதுநிலைப் பட்டமும் ஐ.ஐ.எம்., லக்னோவில் எம்.பி.ஏ. பட்டமும் பெற்றுள்ளார். 1991-ஆம் ஆண்டு இந்தியக் குடிமைப் பணித் தேர்வில் தோ்ச்சி பெற்று, திருநெல்வேலி மாவட்டத்தில் சார் ஆட்சியராகத் தனது பணியைத் தொடங்கினார். கடந்த 2001 முதல் 2004 ஆம் ஆண்டு வரை கோவை மாவட்ட ஆட்சியராகவும், ஊரக வளா்ச்சித் துறையின் இணைச் செயலா், தில்லி தமிழ்நாடு இல்லத்தின் முதன்மை உறைவிட ஆணையா், தொழில் துறை, நிதித் துறைகளின் செயலாளா் பொறுப்புகளிலும் பணியாற்றியுள்ளாா். 2021 டிசம்பரில் கூடுதல் தலைமைச் செயலராகப் பொறுப்பேற்று முதல்வரின் தனி பிரிவுச் செயலாளா் 1-ஆக பணிபுரிந்து வந்தார். பின்னர் 2024 ஆகஸ்ட்டில் தமிழக அரசின் தலைமைச் செயலராக நியமனம் செய்யப்பட்டார்.
# 1-குளோரோயெக்சேன்

**1-குளோரோயெக்சேன்** (*1-Chlorohexane*) என்பது C<sub>6</sub>H<sub>13</sub>Cl என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். CH<sub>3</sub>(CH<sub>2</sub>)<sub>5</sub>Cl என்ற அமைப்பு வாய்பாட்டாலும் இதை அடையாளப்படுத்தலாம். அலிபாட்டிக்கு நிறைவுற்ற ஆலசனேற்ற நீரகக் கரிமங்கள் என்ற குழுவின் உறுப்பினர் எனவும் இச்சேர்மம் வகைப்படுத்தப்படுகிறது.
# 1-குளோரோயெக்சேன்

## தயாரிப்பு

ஐதரோகுளோரிக் அமிலம் அல்லது தயோனைல் குளோரைடுடன் எக்சைல் ஆல்ககாலைச் சேர்த்து வினைபுரியச் செய்வதன் மூலம் 1-குளோரோயெக்சேனைத் தயாரிக்கலாம்.
# 1-குளோரோயெக்சேன்

## இயற்பியல் பண்புகள்

1-குளோரோயெக்சேன் நிறமற்ற திரவமாகும். நறுமண வாசனையுடன் தண்ணீரில் மிகவும் குறைவாகவே கரையும்.
# 1-குளோரோயெக்சேன்

## வேதிப்பண்புகள்

எத்திலீன் கிளைக்காலில் கரைக்கப்பட்ட பொட்டாசியம் புளோரைடுடன் 1-குளோரோயெக்சேனைச் சேர்த்து வினைபுரியச் செய்வதன் மூலம் 1-புளோரோயெக்சேனைத் தயாரிக்கலாம்.  
பென்சீன் மற்றும் அலுமினியம் முக்குளோரைடுடன் 1-குளோரோயெக்சேனைச் சேர்த்து வினைபுரியச் செய்வதன் மூலம் 2-பீனைல்யெக்சேனைத் தயாரிக்கலாம்.
# கினபாத்தாங்கான் மக்களவைத் தொகுதி

கினபாத்தாங்கான் மக்களவைத் தொகுதி 1966-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1969-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1969-ஆம் ஆண்டில் இருந்து கினபாத்தாங்கான் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.
# கினபாத்தாங்கான் மக்களவைத் தொகுதி

## கினபாத்தாங்கான் மாவட்டம்

கினபாத்தாங்கான் மாவட்டம் என்பது சபா மாநிலம், சண்டக்கான் பிரிவில் உள்ள ஒரு மாவட்டம் ஆகும். இந்த மாவட்டத்தின் தலைநகரம் கினபாத்தாங்கான் நகரம்.  
இந்த நகரம், சபா மாநிலத்தின் தலைநகரமான கோத்தா கினபாலுவில் இருந்து வட கிழக்கே 320 கி.மீ. தொலைவிலும்; வடமேற்கே சண்டக்கான் நகரத்தில் இருந்து 77 கி.மீ. தொலைவிலும் உள்ளது. கினபாத்தாங்கான் எனும் பெயர் முதலில் சினபாத்தாங்கான் (*Cinabatangan*) என்று அழைக்கப்பட்டது. நீண்ட ஆறு என்று பொருள். இதற்கு ஓங் சம் பிங் (*Ong Sum Ping*) எனும் சீனக் குடியேற்ற ஆளுநர் பெயரிட்டதாகவும் அறியப் படுகிறது.  
கினபாத்தாங்கான் மாவட்டம் பிரித்தானிய வடக்கு போர்னியோ நிறுவனத்தின் நிர்வாகத்தின் போது நிறுவப்பட்டது.
# கினபாத்தாங்கான் மக்களவைத் தொகுதி

## கினபாத்தாங்கான் மக்களவைத் தொகுதி

| கினபாத்தாங்கான் நாடாளுமன்ற உறுப்பினர்கள் (1969 - 2023) |  |  |  |  |
| --- | --- | --- | --- | --- |
| 1969-1971 | colspan=2 align= நாடாளுமன்றம் இடைநிறுத்தம் |  |  |  |
| 3-ஆவது மக்களவை | P118 | 1971-1973 | பெங்கீரான் அகமட் இண்டார்
*(Pengiran Ahmad Indar)* | **** |
| 1973-1974 | ****
<small></small> |  |  |  |
| 4-ஆவது மக்களவை | P124 | 1974-1978 |  |  |
| 5-ஆவது மக்களவை | 1978-1982 | அப்துல் கனி மிசுபா
*(Abdul Ghani Misbah)* | ****
<small></small> |  |
| 6-ஆவது மக்களவை | 1982-1986 |  |  |  |
| 7-ஆவது மக்களவை | P141 | 1986-1990 | பிட்டிங் முகமட் அலி
*(Pitting Mohd. Ali)* | ****
<small></small> |
| 8-ஆவது மக்களவை | 1990-1995 | ஜுகார் மகிருடின்
*(Juhar Mahiruddin)* | ****
<small></small> |  |
| 9-ஆவது மக்களவை | P162 | 1995-1999 |  |  |
| 10-ஆவது மக்களவை | 1999-2004 | புங் மொக்தார் ராடின்
*(Bung Moktar Radin)* |  |  |
| 11-ஆவது மக்களவை | P187 | 2004-2008 |  |  |
| 12-ஆவது மக்களவை | 2008-2013 |  |  |  |
| 13-ஆவது மக்களவை | 2013-2018 |  |  |  |
| 14-ஆவது மக்களவை | 2018–2022 |  |  |  |
| 15-ஆவது மக்களவை | 2022–தற்போது வரையில் | } |  |  |
# 1-புளோரோயெக்சேன்

**1-புளோரோயெக்சேன்** (*1-Fluorohexane*) என்பது C<sub>6</sub>H<sub>13</sub>F என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். CH<sub>3</sub>(CH<sub>2</sub>)<sub>5</sub>F என்ற அமைப்பு வாய்பாட்டாலும் இதை அடையாளப்படுத்தலாம். அலிபாட்டிக்கு நிறைவுற்ற ஆலசனேற்ற நீரகக் கரிமங்கள் என்ற குழுவின் உறுப்பினர் எனவும் இச்சேர்மம் வகைப்படுத்தப்படுகிறது. எக்சைல் புளோரைடு என்ற பெயராலும் இது அழைக்கப்படுகிறது.
# 1-புளோரோயெக்சேன்

## தயாரிப்பு

எத்திலீன் கிளைக்காலில் கரைக்கப்பட்ட பொட்டாசியம் புளோரைடுடன் 1-குளோரோயெக்சேன் அல்லது 1-புரோமோயெக்சேன் சேர்மத்தைச் சேர்த்து வினைபுரியச் செய்வதன் மூலம் 1-புளோரோயெக்சேனைத் தயாரிக்கலாம்.
# 1-புளோரோயெக்சேன்

## இயற்பியல் பண்புகள்

1-புளோரோயெக்சேன் ஈதர் மற்றும் பென்சீனில் கரையும். நிறமற்ற திரவமாக இது காணப்படுகிறது.
# 1-புளோரோயெக்சேன்

## வேதிப்பண்புகள்

செயலூக்கப்பட்ட பாதரசத்துடன் 1-புளோரோயெக்சேன் வினையில் ஈடுபடுகிறது.:  
::CH<sub>3</sub>(CH<sub>2</sub>)<sub>5</sub>F + Mg (செயலூக்கம்) -> C<sub>6</sub>H<sub>13</sub>MgF
# 1-புளோரோயெக்சேன்

## பயன்கள்

இச்சேர்மம் முதன்மையாக கரிம வேதியியல் துறையில் ஒரு வினையாக்கியாக அல்லது கரைப்பானாகப் பயன்படுத்தப்படுகிறது. மேலும், 1-புளோரோயெக்சேன் இயற்பியல் வேதியியலில் புளோரினேற்றம் பெற்ற ஐதரோகார்பன்களின் இயற்பியல்-வேதியியல் பண்புகளைப் புரிந்துகொள்வதற்கான மாதிரி கலவையாகப் பயன்படுத்தப்படுகிறது.
# பாக்சுகான்

**ஹான் ஹாய் பிரெசிசன் இன்டஸ்ட்ரி கம்பனி லிமிடட் ** (Hon Hai Precision Industry Co. Ltd.), பன்னாட்டளவில் **பாக்சுகான்** என அறியப்படுகின்ற இந்தத்தாய்வானிய நிறுவனம் 1974ஆம் ஆண்டு புது தாய்பெய் நகரின் இட்டூசெங் மாவட்டத்தில் நிறுவப்பட்டது.2021ஆம் ஆண்டு ஆண்டு வருமானம் ஈட்டும் பன்னாட்டு மின்னணுவியல் ஒப்பந்த தயாரிப்பு நிறுவனமாக வளர்ந்துள்ளது; பார்ட்சூன் குளோபல் தரவரிசையில் 20ஆம் இடத்தைப் பற்றியுள்ளது. இலத்திரனியல் ஒப்பந்தத் தயாரிப்பு சேவை வழங்கும் நிறுவனங்களில் உலகின் மிகப் பெரும் தயாரிப்பாளராக விளங்குகின்றது. இதன் தலைமையகம் தைவானில் இருப்பினும் வருமானமீட்டும் பெரும்பாலான சொத்துக்கள் சீனாவில் உள்ளன. உலகளவில் பெரியளவில் வேலை வழங்கும் நிறுவனங்களில் ஒன்றாக உள்ளது. டெர்ரி கௌ இதன் நிறுவனரும் முன்னாள் தலைவரும் ஆவார்.  
பாக்சுகான் முதன்மை அமெரிக்க, கனடிய, சீன, சப்பானிய மற்றும் பின்லாந்து நிறுவனங்களுக்கு இலத்திரனியல் பாகங்களை தயாரித்துக் கொடுக்கின்றது. பாகசுகான் தயாரித்து வழங்கும் கருவிகளில் முதன்மையாக பிளாக்பெர்ரி, ஐ-பேடு, ஐ-போன், ஐப்பாடு, கிண்டில், உள்ளன. தவிரவும் பல கணினி மையப்பகுதி பொருந்துகைகளை, (குறிப்பாக TR4 CPU பொருந்துகை) தயாரித்து வழங்குகின்றது. 2012ஆம் ஆண்டில் பாக்சுகானின் தொழிற்சாலைகள் உலகின் நுகர்வு இலத்திரனியல் கருவிகளில் 40% வரை தயாரித்துள்ளதாக மதிப்பிடப்படுகின்றது.  
பாக்சுகானின் புதிய தலைவராக யங் லியு சூலை 1, 2019இல் பதவியேற்றார். நிறுவனத்தின் எதிர்கால குவியமாக குறைகடத்திகளின் சிறப்புத்தன்மைகள், செயற்கை நுண்ணறிவு, தானியங்கியல், மற்றும் தனித்தியங்கும் வாகனம் விளங்கும் என கருதப்படுகின்றது.
# சுல்தான்பூர் மக்களவைத் தொகுதி

**சுல்தான்பூர் மக்களவை தொகுதி** (*Sultanpur Lok Sabha constituency*) என்பது இந்தியாவின் உத்தரப் பிரதேசத்தில் உள்ள ஒரு மக்களவைத் தொகுதியாகும்.
# சுல்தான்பூர் மக்களவைத் தொகுதி

## சட்டமன்றத் தொகுதிகள்

| 187 | இசௌலி | சுல்தான்பூர் | முகமது தாகிர் கான் | சமாஜ்வாதி கட்சி |
| --- | --- | --- | --- | --- |
| 188 | சுல்தான்பூர் | வினோத் சிங் | பாரதிய ஜனதா கட்சி |  |
| 189 | சுல்தான்பூர் சதார் | ராஜ் பிரசாத் உபாத்யாய் | பாரதிய ஜனதா கட்சி |  |
| 190 | லாம்புவா | சீதாராம் வர்மா | பாரதிய ஜனதா கட்சி |  |
| 191 | கதிப்பூர் (ப.இ.) | ராஜேசு கௌதம் | பாரதிய ஜனதா கட்சி |  |
# சுல்தான்பூர் மக்களவைத் தொகுதி

## நாடாளுமன்ற உறுப்பினர்கள்

| 1952 | பி. வி. கேசுகர் | இந்திய தேசிய காங்கிரசு |  |
| --- | --- | --- | --- |
| 1957 | கோவிந்த் மால்வியா |  |  |
| 1962 | குனவர் கிருஷ்ணா வர்மா |  |  |
| 1967 | கண்பத் சகாய் |  |  |
| 1971 | கேதர் நாத் சிங் |  |  |
| 1977 | சுல்பிக்கருல்லா | ஜனதா கட்சி |  |
| 1980 | கிரிராஜ் சிங் | இந்திய தேசிய காங்கிரசு |  |
| 1984 | [[இந்திய தேசிய காங்கிரசு |  |  |
| 1989 | ராம் சிங் | ஜனதா தளம் |  |
| 1991 | விசுவநாத் தாசு சாசுதிரி | பாரதிய ஜனதா கட்சி |  |
| 1996 | தேவேந்திர பகதூர் ராய் |  |  |
| 1998 |  |  |  |
| 1999 | ஜெய் பத்ரா சிங் | பகுஜன் சமாஜ் கட்சி |  |
| 2004 | தாகிர் கான் |  |  |
| 2009 | சஞ்சய் சிங் | இந்திய தேசிய காங்கிரசு |  |
| 2014 | வருண் காந்தி | பாரதிய ஜனதா கட்சி |  |
| 2019 | மேனகா காந்தி |  |  |
| 2024 | இராம்புவால் நிசாத் | சமாஜ்வாதி கட்சி | } |
# குமார் கார்த்திகேயா

**குமார் கார்த்திகேயா** (*Kumar Kartikeya*)(பிறப்பு 26 திசம்பர் 1997) என்பவர் இந்தியத் துடுப்பாட்ட வீரர் ஆவார். இவர் உள்நாட்டு துடுப்பாட்டத்தில் மத்தியப் பிரதேசத்தையும், இந்தியன் பிரீமியர் லீக் போட்டியில் மும்பை இந்தியன்ஸ் அணியையும் பிரதிநிதித்துவப்படுத்துகிறார். குமார் 26 செப்டம்பர் 2018 அன்று விஜய் ஹசாரே துடுப்பாட்டப் போட்டியில் மத்தியப் பிரதேசத்திற்காகத் தனது ஏ தரப் போட்டியில் அறிமுகமானார். இதைத் தொடர்ந்து, இவர் 2018 நவம்பர் 28 அன்று ரஞ்சிக் கோப்பையில் மத்தியப் பிரதேசத்திற்காக அறிமுகமானார். கார்த்திகேயா 2019 மார்ச் 2 அன்று சையத் முசுடாக் அலி கோப்பைக்கான போட்டியில் மத்தியப் பிரதேசத்திற்காக இருபது20 போட்டியில் அறிமுகமானார்.  
ஏப்ரல் 2022-இல், அர்சத் கான் காயம் காரணமாக விலகிய பின்னர், 2022 இந்தியன் பிரீமியர் லீக்கிற்கான மும்பை இந்தியன்ஸ் அணியில் அர்சத் கானுக்குப் பதிலாகக் கார்த்திகேயா விளையாடினார்.
# பிரதாப்கர் மக்களவைத் தொகுதி

**பிரதாப்கர் மக்களவைத் தொகுதி** (*Pratapgarh Lok Sabha constituency*) உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும்.
# பிரதாப்கர் மக்களவைத் தொகுதி

## சட்டமன்றத் தொகுதிகள்

தற்போது, பிரதாப்கர் மக்களவைத் தொகுதியில் ஐந்து சட்டமன்றத் தொகுதிகள்<nowiki/>உள்ளன. இவை:
| 244 | ராம்பூர் காஸ் | பிரதாப்கர் | ஆராதனா மிசுரா | இந்திய தேசிய காங்கிரசு |
| --- | --- | --- | --- | --- |
| 247 | விஸ்வநாத்கஞ்ச் | ஜீத் லால் படேல் | அப்னா தளம் |  |
| 248 | பிரதாப்கர் | ராஜேந்திர மௌரியா | பாரதிய ஜனதா கட்சி |  |
| 249 | பட்டி. | இராம் சிங் பட்டேல் | சமாஜ்வாதி கட்சி |  |
| 250 | ராணிகஞ்ச் | இராகேசு குமார் வர்மா | சமாஜ்வாதி கட்சி |  |
# பிரதாப்கர் மக்களவைத் தொகுதி

## நாடாளுமன்ற உறுப்பினர்கள்

| 1952 | முனீஷ்வர் தத் உபாத்யாய் | இந்திய தேசிய காங்கிரசு |  |
| --- | --- | --- | --- |
| 1957 |  |  |  |
| 1962 | அஜித் பிரதாப் சிங் | பாரதிய ஜனசங்கம் |  |
| 1967 | தினேஷ் சிங் | இந்திய தேசிய காங்கிரசு |  |
| 1971 |  |  |  |
| 1977 | ரூப் நாத் சிங் யாதவ் | ஜனதா கட்சி |  |
| 1980 | அஜித் பிரதாப் சிங் | இந்திய தேசிய காங்கிரசு |  |
| 1984 | தினேஷ் சிங் | இந்திய தேசிய காங்கிரசு |  |
| 1989 |  |  |  |
| 1991 | அபய் பிரதாப் சிங் | ஜனதா தளம் |  |
| 1996 | ராஜ்குமாரி ரத்னா சிங் | இந்திய தேசிய காங்கிரசு |  |
| 1998 | ராம் விலாஸ் வேதாந்தி | பாரதிய ஜனதா கட்சி |  |
| 1999 | ராஜ்குமாரி ரத்னா சிங் | இந்திய தேசிய காங்கிரசு |  |
| 2004 | அக்சய் பிரதாப் சிங் | இந்திய தேசிய காங்கிரசு |  |
| 2014 | அரிவன்சு சிங் | அப்னா தளம் |  |
| 2019 | சங்க லால் குப்தா | பாரதிய ஜனதா கட்சி |  |
| 2024 | எஸ். பி. சிங் படேல் | சமாஜ்வாதி கட்சி | } |
# 1-புளோரோபியூட்டேன்

**1-புளோரோபியூட்டேன்** (*1-Fluorobutane*) என்பது C<sub>4</sub>H<sub>9</sub>F என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். CH<sub>3</sub>(CH<sub>2</sub>)<sub>3</sub>F என்ற அமைப்பு வாய்பாட்டாலும் இதை அடையாளப்படுத்தலாம். அலிபாட்டிக்கு நிறைவுற்ற ஆலசனேற்ற நீரகக் கரிமங்கள் என்ற குழுவின் உறுப்பினர் எனவும் இச்சேர்மம் வகைப்படுத்தப்படுகிறது.
# 1-புளோரோபியூட்டேன்

## தயாரிப்பு

1-புரோமோபியூட்டேன் சேர்மத்துடன் பாதரச(II) புளோரைடைச் சேர்த்து வினைபுரியச் செய்தால் 1-புளோரோபியூட்டேன் உருவாகும்.
எத்திலீன் கிளைக்காலில் உள்ள பொட்டாசியம் புளோரைடுடன் 1-புரோமோபியூட்டேனைச் சேர்த்து வினைபுரியச் செய்தாலும் 1-புளோரோபியூட்டேன் உருவாகும்.
# 1-புளோரோபியூட்டேன்

## இயற்பியல் பண்புகள்

1-புளோரோபியூட்டேன் குறைந்த வெப்பநிலையில் கொதிக்கும் திரவமாகும். இது எத்தனாலில் அதிகம் கரைகிறது.
# 1-புளோரோபியூட்டேன்

## பயன்கள்

1-புளோரோபியூட்டேன் குறைக்கடத்திகளில் செதுக்கு வேலை செய்ய பயன்படுத்தப்படுகிறது.
# புங் மொக்தார் ராடின்

**புங் மொக்தார் ராடின்** (ஆங்கிலம்; *Bung Moktar Bin Radin*; மலாய்: *Datuk Seri Panglima Bung Moktar bin Radin*) (பிறப்பு: 14 செப்டம்பர் 1958) என்பவர் ஒரு மலேசிய அரசியல்வாதி; வழக்கறிஞர் ஆவார். மலேசிய மக்களவையில் ஐந்து முறை மக்களவை உறுப்பினராகப் பொறுப்பு வகித்த இவர், சர்ச்சைக்குரிய கருத்துக்களுக்கான மக்களவை உறுப்பினர் எனவும் அறியப்படுகிறார்.
# புங் மொக்தார் ராடின்

## பதவிகள்

- சபா துணை முதலமைச்சர் I (செப்டம்பர் 2020 - சனவரி 2023)
- சபா பணி அமைச்சர் (செப்டம்பர் 2020 - சனவரி 2023)
- கினபாத்தாங்கான் மக்களவைத் தொகுதி உறுப்பினர் (1999 - )
- லாமாக் சட்டமன்ற உறுப்பினர் (செப்டம்பர் 2020 - )
- தலைவர், பெல்கிரா *(FELCRA)* - (2013 - 2018)
- தலைவர், சபா மாநில அம்னோ - (திசம்பர் 2018 - )
# புங் மொக்தார் ராடின்

## கல்வி

- மலேசிய தேசிய பல்கலைக்கழகம்
- சண்டக்கான் தேசிய உயர்நிலைப்பள்ளி
- கினபாத்தாங்கான், கம்போங் பிலிட் தேசிய தொடக்கப் பள்ளி
# புங் மொக்தார் ராடின்

## பொது

மலேசிய மக்களவை உறுப்பினராவதற்கு முன், அவர் சண்டக்கான் சிறப்பு விவகாரத் துறை *(JASA)* கிளை அலுவலகத்தில் (1987-1990) நிர்வாக அதிகாரியாகவும்; மாரா *(MARA)*, சண்டக்கான் கிளை அலுவலகத்தில் (1990-1992) அதிகாரியாகவும் பணியாற்றினார். பின்னர் 1994 முதல்1999 வரை சபா நிதி அமைச்சரின் அரசியல் செயலாளராகவும் சேவை செய்தார்.
# புங் மொக்தார் ராடின்

## அரசியல்

1994-ஆம் ஆண்டு சபா மாநில தேர்தலில், எதிர்க்கட்சியின் கோட்டையாக இருந்த குவாமுட் சட்டமன்றத் தொகுதியில், பாரிசான் நேசனல் வேட்பாளராக முதல் முறையாகப் போட்டியிட்ட புங் மொக்தார் ராடின் தோல்வியடைந்தார்.  
பின்னர் 1969 மலேசியப் பொதுத் தேர்தலில் கினபாத்தாங்கான் மக்களவைத் தொகுதியில் ஐக்கிய சபா கட்சி (PBS) வேட்பாளர் அலி லத்திப் தாகா என்பவரைத் தோற்கடித்து வெற்றி பெற்றார்.  
2004, 2008, 2013 மற்றும் 2018 மலேசியப் பொதுத் தேர்தல்களில் அவர் கினபாத்தாங்கான் மக்களவைத் தொகுதியைத் தக்க வைத்துக் கொண்டார். 1978-இல் அவர் அரசியலில் இணைந்ததில் இருந்து, கினபாத்தாங்கான் மக்களவைத் தொகுதிக்கு ஐந்து முறை தேர்வு பெற்றுள்ளார். பாரிசான் நேசனல் கூட்டணியின் உறுப்புக் கட்சிகளான ஐக்கிய சபா தேசிய அமைப்பு (USNO); மற்றும் அம்னோ (UMNO) கட்சிகளின் பிரதிநிதியாகப் போட்டியிட்டு அந்தத் தொகுதியைத் தக்க வைத்துக் கொண்டுள்ளார்.
# புங் மொக்தார் ராடின்

## விருதுகள்

### மலேசிய விருதுகள்

- :
- :
- - Order of Sultan Ahmad Shah of Pahang (**SSAP**) – **Dato' Sri** (2016)
- :
- - Order of Kinabalu (**ADK**)
- - Order of Kinabalu (**ASDK**)
- - Order of Kinabalu (**PGDK**) – **Datuk** (2001)
- - Order of Kinabalu (**SPDK**) – **Datuk Seri Panglima** (2021)
# சுரேந்திர குமார் யாதவ்

**சுரேந்திர குமார் யாதவ்** (*Surendra Kumar Yadav*) இந்திய மேனாள் நீதிபதியும் உத்தரப் பிரதேசத்தின் துணை லோகாயுக்தாவும் ஆவார். இவர் பாபர் மசூதி இடிப்பு வழக்கில் சிறப்புக் குற்றப்புலனாய்வுப் பிரிவு நீதிபதியாக இருந்தார். 1992 திசம்பர் 6 அன்று அயோத்தி பாபர் மசூதி இடிக்கப்பட்டதை தொடர்ந்து நீண்ட தாக்கல் செயல்முறையின் கீழ் நடவடிக்கைகள் தொடர்ந்தன. சிறப்புக் குற்றப்புலனாய்வு நீதிமன்றத்தில் நீதிபதியாக இருந்த இவர், 2020 செப்டம்பர் 30 அன்று பாபர் மசூதி இடிப்பு வழக்கில் தீர்ப்பை வழங்கினார்.
# சுரேந்திர குமார் யாதவ்

## வாழ்க்கை

யாதவ் செப்டம்பர் 10,1959 அன்று உத்தரப் பிரதேசத்தின் ஜான்பூரின் பகத்பூர் கிராமத்தில் பிறந்தார். இவரது தந்தையின் பெயர் ராம் கிருஷ்ண யாதவ். சட்டத்தில் முதுநிலைப் பட்டம் பெற்ற பிறகு, 1990ஆம் ஆண்டில் உயர் நீதித்துறை சேவைக்குத் தேர்ந்தெடுக்கப்பட்டார். உத்தரப்பிரதேசத்தின் பல மாவட்டங்களில் முன்சிப், குற்றவியல் நீதித்துறை நடுவர், மாவட்ட நீதிபதியாகப் பணியாற்றிய இவர், பாபர் மசூதி இடிப்பு வழக்கில் சிறப்பு குற்றப்புலாய்வுத் துறை நீதிபதியாகவும் இருந்தார். 2020ஆம் ஆண்டில் பதவி ஓய்வு பெற்ற பிறகு உத்தரப் பிரதேசத்தின் துணை லோக்காயுக்தாவாக நியமிக்கப்பட்டார்.
# துலுக்கர்பட்டி

**துலுக்கர்ப்பட்டி** (*Thulukkarpatti*) என்பது இந்தியாவில் தமிழ்நாடு மாநிலத்தில் உள்ள ஒரு கிராமமாகும். இது திருநெல்வேலி மாவட்டத்தில் அமைந்துள்ளது. துலுக்கர்பட்டி நம்பியாற்றின் கரையில் அமைந்துள்ளது. இது இராதாபுரம் வட்டத்தின் கீழ் வருகிறது. இதன் அஞ்சல் குறியீடு 627101 ஆகும்.
# துலுக்கர்பட்டி

## தொல்லியல் கண்டுபிடிப்புகள்

பழங்காலத் தமிழ் நாகரிகத்தின் மீது வெளிச்சம் போட்ட தொல்பொருள் கண்டுபிடிப்புகள் காரணமாகச் சமீபத்திய ஆண்டுகளில் துலுக்கர்ப்பட்டி வெளி உலகக் கவனத்தை ஈர்த்துள்ளது. தமிழ்ச் சமூகத்தின் தொன்மை, கலாச்சாரம் மற்றும் மதிப்புகளை அடிக்கோடிட்டுக் காட்ட உதவும் வகையில், தமிழ்நாடு அரசு, துலுக்கர்பட்டி உட்பட மாநிலத்தில் அகழ்வாராய்ச்சிக்காகக் கணிசமான தொகையை ஒதுக்கியுள்ளது.  
துலுக்கர்ப்பட்டியில் கண்டுபிடிக்கப்பட்ட தொல்பொருட்களில் தமிழ்ச் கல்வெட்டுகள், செம்பு மோதிரங்கள், இரும்பு பொருள்கள், சுடுமண் விளையாட்டு பொம்மைகள், சுழல் சுருள் மற்றும் கண்ணாடி மணிகள் ஆகியவை அடங்கும்.
# துலுக்கர்பட்டி

## இதனையும் காண்க

- துலுக்கர்பட்டி தொல்லியல் களம்
# 1,1,2,2-டெட்ராபுளோரோயீத்தேன்

**1,1,2,2-டெட்ராபுளோரோயீத்தேன்** (*1,1,2,2-Tetrafluoroethane*) என்பது C<sub>2</sub>H<sub>2</sub>F<sub>4</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஆர்-134, ஐதரோபுளோரோகார்பன்-134 என்ற பெயர்களாலும் இச்சேர்மம் அறியப்படுகிறது. ஐதரோபுளோரோகார்பன் சேர்மமான இது புளோரினேற்றம் அடைந்த ஆல்க்கேன் என்று வகைப்படுத்தப்படுகிறது. அதிக அளவில் பயன்படுத்தப்படும் சேர்மமான 1,1,1,2-டெட்ராபுளோரோயீத்தேன் சேர்மத்திற்கு (ஆர்-134ஏ) இது மாற்றியனாகும். நுரை விரிவாக்க முகவராகவும் வெப்ப பரிமாற்ற திரவமாகவும் 1,1,2,2-டெட்ராபுளோரோயீத்தேன் பயன்படுத்தப்படுகிறது.
# பொதுச் சொத்து

**பொது உடைமை** அல்லது **பொதுச் சொத்து** (Public property) என்பது பொதுப் பயன்பாட்டிற்காக அர்ப்பணிக்கப்பட்ட உடைமையாகும் . பயன்பாட்டை விவரிக்கவோ அல்லது அதன் உரிமையின் தன்மையை விவரிக்கவோ (ஒரு மாநிலத்தின் மக்கள்தொகைக்கு ஒட்டுமொத்தமாக சொந்தமானது) இந்த வார்த்தை பயன்படுத்தப்படலாம். இது தனிநபர் சொத்து அல்லது கூட்டு நிறுவனங்கள் போன்ற நபர்களின் நிதி நலன்களைப் பிரதிநிதித்துவப்படுத்தும் நிறுவனங்களுக்குச் சொந்தமான தனியார் சொத்துக்கு முரணானது. **பொது** **உடைமை**, **அரசாங்க உடைமை** அல்லது **அரசச் சொத்து** என்றும் அழைக்கப்படும் மாநில உரிமை என்பது ஒரு தனிநபர் அல்லது சமூகத்தை விட அரசிடம் உள்ள சொத்து நலன்களாகும்.
# பொதுச் சொத்து

## தனியார் சொத்திலிருந்து வேறுபடுதல்

அமெரிக்கப் பொருளாதார நிபுணர் ஆர்மென் ஏ. அல்சியன் பொதுச் சொத்துக்களைத் தனியார் சொத்துக்களிலிருந்து வேறுபடுத்துவது குறித்து ஆராய்ந்தார். இவையிரண்டிற்கும் தனித்துவமான வேறுபாடு உள்ளது என்று முடிவு செய்தார். அதாவது, பொதுச் சொத்தின் ஒரு முக்கியமான அம்சம், அவற்றின் உரிமையாளர்கள் அவற்றை மற்றவர்களுக்கு விற்கவோ அல்லது வழங்கவோ இயலாது என்பதாகும். அல்சியனின் கூற்றுப்படி, தனியார் சொத்து என்பது அதன் உரிமையாளர்களின் விருப்பப்படி மாற்றப்படக்கூடியது, ஆனால் பொதுச் சொத்து என்பது மாற்ற முடியாதது.
# பொதுச் சொத்து

## மார்க்சியத்தில்

தனியார் சொத்து என்பது முதலாளித்துவ சமுதாயத்தின் அடிப்படைச் சமூக உறவு என்றும், அது முதலாளிகளால் தொழிலாளர்களைக் கையகப்படுத்த பயன்படுத்தப்படுகிறது என்றும் கார்ல் மார்க்சு விவரித்தார். பொதுச் சொத்துகள் தனியார் சொத்துகளுக்கு மாற்றாக இருக்கும் என்று மார்க்சு கருதினார், இது ஒரு சொத்து உறவின் இயற்கையான வரலாற்று மாற்றமாகும்.
# பொதுச் சொத்து

## மார்க்சியத்தில்

### பொது நிலம்

கால்நடை வளர்ப்பு, தானியங்களை வளர்ப்பது, மீன்பிடித்தல் ஆகியவற்றிற்காக ஒரு கிராமச் சமூகத்தின் பொதுப் பயன்பாட்டில் பொது நிலம் இருந்தது. மரங்களை எடுப்பதற்கு வன நிலங்கள் பயன்படுத்தப்பட்டன.
# லகாட் டத்து மக்களவைத் தொகுதி

லகாட் டத்து மக்களவைத் தொகுதி 2019-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2022-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
2022-ஆம் ஆண்டில் இருந்து கினபாத்தாங்கான் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.
# லகாட் டத்து மக்களவைத் தொகுதி

## லகாட் டத்து மாவட்டம்

லகாட் டத்து மாவட்டம் என்பது சபா மாநிலம், தாவாவ் பிரிவில் உள்ள ஒரு மாவட்டம் ஆகும். இந்த மாவட்டத்தின் தலைநகரம் லகாட் டத்து நகரம்.  
சபா மாநிலத்தின் தலைநகரமான கோத்தா கினபாலு மாநகரத்தில் இருந்து சுமார் 430 கி.மீ. (270மைல்) தொலைவில் இந்த மாவட்டம் அமைந்துள்ளது. 2020-ஆம் ஆண்டு மலேசிய மக்கள் தொகைக் கணக்கெடுப்பின்படி லகாட் டத்து மாவட்டத்தில் 299,550 மக்கள் வசிக்கின்றனர்.
# லகாட் டத்து மக்களவைத் தொகுதி

## லகாட் டத்து மாவட்டம்

### லகாட் டத்து

'டத்து' என்பது பிலிப்பீன்சு தீவுக்கூட்டம் (*Philippine Archipelago*) முழுவதிலும் உள்ள ஏராளமான பழங்குடியின மக்களின் ஆட்சியாளர்களைக் குறிக்கும் ஒரு விருது. பழங்குடியின மக்களின் ஆட்சியாளர்கள் என்பது அந்த இனங்களின் தலைவர்கள், அல்லது இறையாண்மை கொண்ட மன்னர்கள் என பலவிதமாகக் குறிப்பிடுகிறது.  
லகாட் டத்து பகுதியை பிரித்தானிய வடக்கு போர்னியோ நிறுவனம் (*North Borneo Chartered Company*) கையகப்படுத்தியதைத் தொடர்ந்து, லகாட் டத்து மாவட்டம் நிறுவப்பட்டது. அதன்பிறகு தென்னை கொப்பரை உற்பத்தி; மற்றும் புகையிலை உற்பத்தியில் லகாட் டத்து பகுதி சிறந்து விளங்கியது.
# லகாட் டத்து மக்களவைத் தொகுதி

## லகாட் டத்து மக்களவைத் தொகுதி

| லகாட் டத்து நாடாளுமன்ற உறுப்பினர்கள் (2019 - 2023) |  |  |  |  |
| --- | --- | --- | --- | --- |
| 14-ஆவது மக்களவை | P188 | 2019-2021 | முகமடின் கெத்தாப்பி
*(Mohammadin Ketapi)* | **** |
| 2021 | **** |  |  |  |
| 2021–2022 | ****
<small></small> |  |  |  |
| 2022 | **** |  |  |  |
| 15-ஆவது மக்களவை | 2022–தற்போது வரையில் | யூசோப் அப்டால்
*(Yusof Apdal)* | **** | } |
# தனிநபர்

ஒரு **தனிநபர்** (individual) என்பது ஒரு தனித்துவமான உள் பொருளைக் குறிப்பதாகும். தனிமனிதத்தன்மை (அல்லது சுய-உரிமை) என்பது ஒரு தனிநபராக வாழும் நிலை அல்லது தரமாகும். குறிப்பாக, மனிதர்களைப் பொறுத்தவரை, மற்றவர்களிடமிருந்து தனித்துவமான ஒரு நபராக, ஒருவரின் சொந்தத் தேவைகள் அல்லது குறிக்கோள்கள், உரிமைகள், பொறுப்புகளைக் கொண்டவராவார். ஒரு தனிநபரின் கருத்து உயிரியல், சட்டம், தத்துவம் உள்ளிட்ட பல துறை அம்சங்களைக் கொண்டுள்ளது. ஒவ்வொரு தனிமனிதனும் ஒரு நாகரிகத்தின் வளர்ச்சிக்குக் குறிப்பிடத்தக்க பங்களிப்பை வழங்குகிறார். சமூகம் என்பது மனித நடத்தைகள், அணுகுமுறைகள், கருத்துக்கள் உள்ளிட்ட பல்வேறு விடயங்களால் வடிவமைக்கப்பட்டு தாக்கமடையும் ஒரு பன்முகக் கருத்தாகும். மற்றவர்களின் கலாச்சாரம், ஒழுக்கநெறிகள் மற்றும் நம்பிக்கைகள், சமூகத்தின் பொதுவான திசை மற்றும் பாதை அனைத்தும் ஒரு தனிநபரின் செயல்பாடுகளில்ல் தாக்கமேற்படுத்தி வடிவமைக்கப்படலாம்.
# தனிநபர்

## சொற்பிறப்பியல்

15 ஆம் நூற்றாண்டு மற்றும் அதற்கு முந்தைய காலத்திலிருந்து (இன்று புள்ளிவிவரங்கள் மற்றும் மீவியற்பியல் துறைகளுக்குள்) *தனிநபர்* என்பது "பிரிக்க முடியாதது" என்று பொருள்படும், இது எண் ரீதியாக பொதுவாக ஒரு பொருளை விவரிக்கிறது, ஆனால் சில நேரங்களில் "ஒரு நபர்" என்று பொருள்படுகிறது. 17 ஆம் நூற்றாண்டிலிருந்து, ஒரு *தனிநபர்* என்பது தனிமனிதவாதத்தைக் குறிக்கிறது.
# தனிநபர்

## சட்டப்படி

தனிநபர் மற்றும் தனிமனிதவாதம் என்பது பொதுவாக வயது/நேரம் மற்றும் அனுபவம்/செல்வத்துடன் முதிர்ச்சியடைவதாக கருதப்பட்டாலும், வயது வந்த பகுத்தறிவுள்ள மனிதர் பொதுவாக அரசால், சட்டத்தில் ஒரு "தனிப்பட்ட நபர்" என்று கருதப்படுகிறார்.
# இரமேசு குமார்

**இரமேசு குமார்** (*Ramesh Kumar*) இந்திய தொழில்முறை கபடி வீரர் ஆவார். 2002 ஆம் ஆண்டில் நடைபெற்ற ஆசிய விளையாட்டுப் போட்டிகள், 2006 ஆம் ஆண்டில் நடைபெற்ற ஆசிய விளையாட்டுப் போட்டிகள், மற்றும் 2004 ஆம் ஆண்டில் நடைபெற்ற கபடி உலகக் கோப்பையில் தங்கப் பதக்கம் வென்ற அணிகளில் ஒருவராக இருந்தார். 2005 ஆம் ஆண்டில், இந்திய அரசாங்கம் விளையாட்டில் இவரது சாதனைகளுக்காக அருச்சுனா விருதை வழங்கியது.  
இந்தியாவின் அரியானா மாநிலத்தின் இசார் மாவட்டத்தின் கிர்மரா கிராமத்தைச் சேர்ந்த இரமேசு குமார், 1992 ஆம் ஆண்டில் கபடி விளையாடத் தொடங்கினார். 1995 ஆம் ஆண்டில் அரியானாவின் மூத்த மாநில அணிக்காகத் தேர்ந்தெடுக்கப்பட்டார். 2004 மற்றும் 2006 ஆம் ஆண்டுகளுக்கு இடையில், இவர் மூன்று ஆண்டுகள் இந்திய தேசிய அணியின் தலைவராக விளையாடினார். 2008 ஆம் ஆண்டில் அரியானா அரசு இவரை மாநில காவல்துறையில் ஓர் ஆய்வாளராக நியமித்தது.
# தேவன் கோவிந்தசாமி

**தேவன் கோவிந்தசாமி** (*Deven Govindasami*) இந்தியாவைச் சேர்ந்த பாரம் தூக்கும் விளையாட்டு வீரர் ஆவார். தேவன் என்ற பெயராலும் அறியப்படும் இவர் 1963 ஆம் ஆண்டு மே மாதம் 5 ஆம் தேதியன்று பிறந்தார். 1984 ஆம் ஆண்டு நடைபெற்ற கோடைகால ஒலிம்பிக் விளையாட்டுப் போட்டியில் இவர் 54 கிலோ எடைப்பிரிவில் போட்டியிட்டார்.  
1985 மற்றும் 1987 ஆம் ஆண்டுகளில் நடைபெற்ற பொதுநலவாய விளையாட்டுப் போட்டிகளில் பளுதூக்குதல் வெற்றியாளர் போட்டிகளில் ஆண்களுக்கான 60 கிலோ எடைப் பிரிவில் தங்கப் பதக்கம் வென்றார். 1984 ஆம் ஆண்டு நேபாளத்தில் நடந்த தெற்காசிய விளையாட்டுப் போட்டியில் ஆண்களுக்கான 56 கிலோ எடைப் பிரிவில் தங்கப் பதக்கத்தையும் 1987 ஆம் ஆண்டு கொல்கத்தாவில் நடைபெற்ற தெற்காசிய விளையாட்டுப் போட்டியில் ஆண்களுக்கான 60 கிலோ எடைப் பிரிவில் தங்கப் பதக்கத்தையும் வென்றார். 1987 ஆம் ஆண்டு இந்திய அரசு இவருக்கு அருச்சுனா விருது வழங்கி சிறப்பித்தது.
# கல்வியின் வரலாறு

**கல்வியின் வரலாறு** (History of education) என்பது பண்டைய நாகரிகங்களிலிருந்து மீட்கப்பட்ட முதல் எழுதப்பட்ட பதிவுகள் வரை நீண்டுள்ளது. வரலாற்று ஆய்வுகள் பெரும்பான்மையான தேசங்களை உள்ளடக்கியுள்ளன.
# கல்வியின் வரலாறு

## பண்டைய நாகரிகத்தில் கல்வி

இரண்டாம் மெண்டுகொதேப்பின் (கிமு 2061-2010) பொருளாளராக இருந்த கெட்டியின் வழிகாட்டுதலின் கீழ் எகிப்தின் மத்திய இராச்சியத்தில் ஆரம்பகால முறையான பள்ளி உருவாக்கப்பட்டது.
# கல்வியின் வரலாறு

## பண்டைய நாகரிகத்தில் கல்வி

### இந்தியா

பண்டைய இந்தியாவில், கல்வி முதன்மையாக வேத மற்றும் புத்த கல்வி முறை மூலம் வழங்கப்பட்டது. வேதக் கல்வி முறையை வழங்க சமஸ்கிருதம் பயன்படுத்தப்பட்டது. பாலி மொழியானது பௌத்தக் கல்வி முறையில் பயன்படுத்தப்பட்டது. வேத முறையில், ஒரு குழந்தை 8 முதல் 12 வயதில் கல்வியைத் தொடங்கியது, அதே நேரத்தில் பௌத்த முறையில் குழந்தை தனது எட்டாவது வயதில் கல்வியைத் தொடங்கியது. பண்டைய இந்தியாவில் கல்வியின் முக்கிய நோக்கம் ஒரு நபரின் குணத்தை வளர்ப்பதும், சுயக் கட்டுப்பாட்டுக் கலையில் தேர்ச்சி பெறுவதும், சமூக விழிப்புணர்வை ஏற்படுத்துவதும், பண்டைய கலாச்சாரத்தைப் பாதுகாப்பதும் முன்னெடுத்துச் செல்வதும் ஆகும்.  
பௌத்த மற்றும் வேத அமைப்புகள் வெவ்வேறு பாடங்களைக் கொண்டிருந்தன. வேத முறைப்படி மாணவர்களுக்கு ரிக் வேதம், சாம வேதம், யசுர் வேதம் மற்றும் அதர்வ வேதம் ஆகிய நான்கு வேதங்களும் கற்பிக்கப்பட்டன, மேலும் அவர்களுக்கு சடங்கு அறிவு, அளவீடுகள், விளக்கவியல், இலக்கணம், ஒலியியல் மற்றும் வானியல், உபநிடதங்கள் ஆகிய ஆறு வேதங்கங்களும் கற்பிக்கப்பட்டன.
# கல்வியின் வரலாறு

## பண்டைய நாகரிகத்தில் கல்வி

### இந்தியா

#### வேதக் கல்வி

பண்டைய இந்தியாவில், கல்வி எழுத்து வடிவில் அல்லாமல் வாய்மொழியாக வழங்கப்பட்டது. கல்வி என்பது மூன்று படிகளை உள்ளடக்கிய ஒரு செயல்முறையாகும், முதலில் சிரவணம் (கேட்பது), இது சுருதிகளைக் கேட்பதன் மூலம் அறிவைப் பெறுவதாகும். இரண்டாவது மனனா (பிரதிபலிப்பு) , இதில் மாணவர்கள் சிந்திக்கிறார்கள், பகுப்பாய்வு செய்கிறார்கள் மற்றும் அனுமானங்களைச் செய்கிறார்கள். மூன்றாவதாக, நிதித்யாசனா, இதில் மாணவர்கள் தங்கள் நிஜ வாழ்க்கையில் அறிவைப் பயன்படுத்துகிறார்கள்.  
கிமு 1500 முதல் கிமு 600 வரையிலான வேத காலத்தில், பெரும்பாலான கல்வி வேதத்தை (பாடல்களும், சூத்திரங்களும், மந்திரங்களும், இந்து மதத்திற்கு முந்தைய பாரம்பரியத்தின் பூசாரிகளால் ஓதப்பட்ட அல்லது உச்சரிக்கப்பட்டவை) அடிப்படையாகக் கொண்டது. வேதங்களின் படி, கல்வியின் முக்கிய நோக்கம் விடுதலையாகும்.  
வேதக் கல்வி முறையானது, உச்சரிப்பு மற்றும் வேதத்தை ஓதுதல், தியாக விதிகள், இலக்கணம் மற்றும் வருவிப்பு, கட்டமைப்பு, மொழிபெயர்ப்பு, இயற்கையின் ரகசியங்களைப் புரிந்துகொள்வது, தர்க்கம், அறிவியல் மற்றும் ஒரு தொழிலுக்கு தேவையான திறன்களைப் பெறுவது ஆகியவை அடங்கும்.
# கல்வியின் வரலாறு

## இடைக்காலத்தில் முறையான கல்வி

### இந்தியா

முதல் ஆயிரமாண்டு மற்றும் அதற்கு முந்தைய சில நூற்றாண்டுகளில் நாளந்தா, தக்சசீலா பல்கலைக்கழகம், உஜ்ஜைன் மற்றும் விக்ரமசீலாப் பல்கலைக்கழகங்களில் உயர்கல்வி சிறப்பாக இருந்தது. கற்பிக்கப்பட்ட பாடங்களில் கலை, கட்டிடக்கலை, ஓவியம், தர்க்கம், கணிதம், இலக்கணம், தத்துவம், வானியல், இலக்கியம், பௌத்தம், இந்து மதம், அர்த்தசாஸ்திரம் (பொருளாதாரம், அரசியல் சட்டம் மற்றும் மருத்துவம்) ஆகியவை அடங்கும். ஒவ்வொரு பல்கலைக்கழகமும் ஒரு குறிப்பிட்ட துறையில் நிபுணத்துவம் பெற்றுள்ளன. தக்சசீலா மருத்துவப் படிப்பில் நிபுணத்துவம் பெற்றது, உஜ்ஜைன் வானியலுக்கு முக்கியத்துவம் அளித்தது. மிகப்பெரிய மையமாக இருந்த நாளந்தா, அறிவின் அனைத்து கிளைகளையும் கொண்டிருந்தது. அதில், 10,000 மாணவர்கள் வரை படித்தனர்.  
இந்தியாவில் புத்த மதக் கற்றலின் மற்றொரு முக்கியமான மையமான மகாவிகாரம், மன்னர் தர்மபாலாவால் (783 முதல் 820 வரை) நிறுவப்பட்டது, இது நாலந்தாவில் புலமைப்பரிசில் தரம் குறைந்து வருவதாகக் கூறப்பட்டது.  
கணிதம், வானியல் மற்றும் இயற்பியல் துறைகளில் முக்கியப் பணிகளை ஆரியபட்டா செய்தார். பை, அடிப்படை முக்கோணவியல் சமன்பாடு, நிச்சயமற்ற சமன்பாடு, நிலைக் குறியீடு ஆகியவற்றின் தோராயமாக்கவியல் ஆரியபாடியா என்ற அவரது படைப்பில் குறிப்பிடப்பட்டுள்ளன, மேலும் 5-ஆம் நூற்றாண்டின் இந்தியக் கணிதவியலாளரின் கணிதத்தில் எஞ்சியிருக்கும் ஒரே படைப்புமாகும். இந்தப் படைப்பு கிபி 820இல் அல்-குவாரிஸ்மி அரபு மொழியில் மொழிபெயர்க்கப்பட்டது.
# குசிநகர் மக்களவைத் தொகுதி

**குசிநகர் மக்களவைத் தொகுதி** (*Kushinagar Lok Sabha constituency*) என்பது இந்தியாவில் உத்தரப்பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும். 2002ஆம் ஆண்டில் அமைக்கப்பட்ட இந்திய எல்லை நிர்ணய ஆணையத்தின் பரிந்துரைகளின் அடிப்படையில் நாடாளுமன்றத் தொகுதிகளின் எல்லை நிர்ணயம் செயல்படுத்தப்பட்டதன் ஒரு பகுதியாக இந்தத் தொகுதி 2008ஆம் ஆண்டில் இத்தொகுதியின் செயல்பாடு நடைமுறைக்கு வந்தது.
# குசிநகர் மக்களவைத் தொகுதி

## சட்டமன்றப் பிரிவுகள்

தற்போது, குசிநகர் மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை:
| 329 | கத்தா | குஷிநகர் | விவேக் ஆனந்த் பாண்டே | நிசாத் கட்சி |
| --- | --- | --- | --- | --- |
| 330 | பத்ரா | மனிசு ஜெய்சுவால் | பாரதிய ஜனதா கட்சி |  |
| 333 | குஷிநகர் | பஞ்சானந்த் பதக் | பாரதிய ஜனதா கட்சி |  |
| 334 | காட்டா | மோகன் வர்மா | பாரதிய ஜனதா கட்சி |  |
| 335 | ராம்கோலா (ப.இ.) | வினய் பிரகாசு கோண்ட் | பாரதிய ஜனதா கட்சி | } |
இராம்கோலா, காட்டா மற்றும் பத்ரவுனா சட்டமன்றத் தொகுதிகள் முன்பு பத்ரவுனா மக்களவைத் தொகுதியின் கீழ் இணைக்கப்பட்டிருந்தன.
# குசிநகர் மக்களவைத் தொகுதி

## நாடாளுமன்ற உறுப்பினர்கள்

| 2009 | இரத்தன்ஜித் பிரதாப் நரேன் சிங் | இந்திய தேசிய காங்கிரசு |
| --- | --- | --- |
| 2014 | இராஜேசு பாண்டே | பாரதிய ஜனதா கட்சி |
| 2019 | விஜய் குமார் துபே |  |
| 2024 | } |  |
# பரந்தன் சமர்

**பரந்தன் சமர்** (*Battle of Paranthan*) என்பது இலங்கை உள்நாட்டுப் போரின் ஒரு பகுதியாகிய நான்காம் ஈழப் போரின் போது வட முனைப் போரில் இலங்கை இராணுவத்தின் 58வது படைப் பிரிவுக்கும் தமிழீழ விடுதலைப் புலிகளுக்கும் இடையில் பரந்தனைக் கைப்பற்றுவது தொடர்பாக நடந்த ஒரு சமராகும். 2008, திசம்பர், முதல் 2009, சனவரி, முதல் நாள் வரை போராடிய இராணுவம் சனவரி முதல் நாள் பரந்தனைக் கைப்பற்றியதாக அறிவித்தது. இதற்கு முன்னர் சத்ஜய I மற்றும் சத்ஜய II ஆகிய போர்த் தொடர்களின் போது 1996 ஆம் ஆண்டு செப்டம்பர் மாதம் இந்த நகரத்தை கைப்பற்றியதாகவும், ஆனால் 1998 செப்டம்பரில் தந்திரோபாய காரணத்திற்காக திரும்பிச் சென்றதாகவும் இராணுவம் கூறியது.
# விஜய் குமார் துபே

**விஜய் குமார் துபே** (*Vijay Kumar Dubey*) என்பவர் ஓர் இந்திய அரசியல்வாதியும் இந்திய நாடாளுமன்றத்தின் 18வது மக்களவை உறுப்பினரும் ஆவார். இவர் 2024 இந்தியப் பொதுத் தேர்தலில் உத்தரப் பிரதேச மாநிலம் குசிநகர் மக்களவைத் தொகுதியிலிருந்து மக்களவை உறுப்பினராகத் தேர்ந்தெடுக்கப்பட்டார்.
# விஜய் குமார் துபே

## குடும்பம்

விஜய் குமார் துபேயின் மனைவி இரஞ்சனா துபே 2010 முதல் 2015 வரை கடா வட்டப் பிரமுகராக இருந்தார். விஜய் குமார் துபேயின் மகன் சாசாங்க் துபே 2015 முதல் 2020 வரை நௌரங்கியா வட்ட பிரமுகராகவும், 2020 முதல் பிரமுக் வட்டக் கடாவாகவும் இருக்கின்றார்.
# விஜய் குமார் துபே

## அரசியல் வாழ்க்கை

துபே 2001ஆம் ஆண்டில் யோகி ஆதித்யநாத்தின் இந்து யுவ வாகினி<nowiki/>யில் சேர்ந்தார். மேலும் இந்து யுவ வாகினி குசிநகர் மாவட்ட ஒருங்கிணைப்பாளராக ஆனார். இவர் கடுமையான உழைப்பு காரணமாக குசிநகரில் இந்த அமைப்பு வலுவடைந்தது. மேலும் இவர் யோகி ஆதித்யானத்துடன் நெருங்கியவராக ஆனார்.  
2007இல் சமாஜ்வாதி அரசு யோகி ஆதித்யநாத்தை கோரக்பூரில் கைது செய்தது. இதன் விளைவாகப் பல இடங்களில் வேலைநிறுத்தங்கள் நடந்தன. விஜய் குமார் துபே தேசியப் பாதுகாப்பு ஆலோசகர், இ. கு. சட்டம் 307 மற்றும் பல குற்றச்சாட்டுகளில் கைது செய்யப்பட்டுத் தடுப்புக் காவலில் வைக்கப்பட்டார். 2009ஆம் ஆண்டில் இவரது புகழைக் கண்ட பாஜக இவரை குசிநகர் மக்களவைத் தொகுதி வேட்பாளராக அறிவித்தது.  
2010ஆம் ஆண்டில் இவர் பாஜகவை விட்டு வெளியேறி இந்திய தேசிய காங்கிரசில் சேர்ந்தார், 2012ஆம் ஆண்டில் இவர் கட்டா சட்டமன்றத் தொகுதிக்கு நடைபெற்ற தேர்தலில் போட்டியிட்டு வெற்றி பெற்றார்.  
2016ஆம் ஆண்டில் மீண்டும் பாஜகவுக்குத் திரும்பினார். 2019ஆம் ஆண்டில் இவரை மக்களவை வேட்பாளராக பாஜக அறிவித்தது. இவர் 2019 இந்தியப் பொதுத் தேர்தலில் வெற்றி பெற்றார். மீண்டும் இவர் 2024 இந்தியப் பொதுத் தேர்தலிலும் போட்டியிட்டு வெற்றி பெற்று தற்போது குசிநகர் மக்களவை உறுப்பினராக உள்ளார்.
# இலந்தனம்(III) சல்பைடு

**இலந்தனம்(III) சல்பைடு** (*Lanthanum(III) sulfide*) என்பது La<sub>2</sub>S<sub>3</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். இலந்தனமும் கந்தகமும் சேர்ந்து இந்த இருமச் சேர்மம் உருவாகிறது.
# இலந்தனம்(III) சல்பைடு

## தயாரிப்பு

உலோக இலந்தனத்தின் மீது கந்தக ஆவியைச் செலுத்தி இலந்தனம்(III) சல்பைடு தயாரிக்கப்படுகிறது.  
::2 La + 3 S -> La<sub>2</sub>S<sub>3</sub>  
இலந்தத்தின் மீது ஐதரசன் சல்பைடு வாயுவைச் செலுத்தியும் இதை தயாரிக்கலாம்.  
::2 La + 3H<sub>2</sub>S → La<sub>2</sub>S<sub>3</sub> + 3 H<sub>2</sub>  
ஒடுக்கும் முகவர்கள் முன்னிலையில் இலந்தனம் ஆக்சைடு மீது ஐதரசன் சல்பைடு வாயுவைச் செலுத்துவதாலும் இலந்தனம்(III) சல்பைடு உருவாகிறது.  
::La<sub>2</sub>O<sub>3</sub> + 3 H<sub>2</sub>S + 3 C → La<sub>2</sub>S<sub>3</sub> + 3 CO<sub>2</sub> + 3 H<sub>2</sub>
# இலந்தனம்(III) சல்பைடு

## இயற்பியல் பண்புகள்

இரு இலந்தனம் முச்சல்பைடு கனசதுரப் படிக அமைப்பில் இடக்குழு I43d மற்றும் a = 0.8706 நானோமீட்டர் என்ற அலகு செல் அளவுருவுடன் செம்-மஞ்சள் நிறப் படிகங்களாக இலந்தனம்(III) சல்பைடு உருவாகிறது. குளிர்ந்த நீரில் இது கரையாது.
# இலந்தனம்(III) சல்பைடு

## வேதிப்பண்புகள்

- தண்ணீருடன் இலந்தனம்(III) சல்பைடு வினைபுரிந்து இலந்தனம் ஐதராக்சைடை கொடுக்கிறது:
::La<sub>2</sub>S<sub>3</sub> + 6 H<sub>2</sub>O -> 2 La(OH)<sub>3</sub> + 3 HS  
- அமிலங்களுடன் வினைபுரிந்து தொடர்புடைய உப்புகளை உருவாக்குகிறது:
::La<sub>2</sub>S<sub>3</sub> + 3 HCl -> 2 LaCl<sub>3</sub> + 3 H<sub>2</sub>S  
- வளிமண்டலத்தில் உள்ள ஆக்சிசனுடன் வினைபுரிகிறது:
::2 La<sub>2</sub>S<sub>3</sub> + 9 O<sub>2</sub> -> 2 La<sub>2</sub>O<sub>3</sub> + 6 SO<sub>2</sub>
# இலந்தனம்(III) சல்பைடு

## பயன்கள்

இலந்தனம்(III) சல்பைடு அணைவுச் சேர்மங்களைத் தயாரிப்பதற்கு முன்னோடியாகப் பயன்படுத்தப்படுகிறது. இது கண்ணாடி உற்பத்தி மற்றும் கண்ணாடி இழை உற்பத்தியிலும் பயன்படுத்தப்படுகிறது.
# கால்சியம் ஐதரோசல்பைடு

**கால்சியம் ஐதரோசல்பைடு** (*Calcium hydrosulfide*) என்பது CaH<sub>2</sub>S<sup>2</sup> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். கால்சியம் ஐதராக்சைடு அல்லது கால்சியம் கார்பனேட்டுடன் ஐதரசன் சல்பைடு வாயு வினைபுரிவதால் கால்சியம் ஐதரோசல்பைடு உருவாகிறது.:  
::Ca(OH)<sub>2</sub> + 2H<sub>2</sub>S → Ca(HS)<sub>2</sub> + 2H<sub>2</sub>O
::CaCO<sub>3</sub> + 2H<sub>2</sub>S → Ca(HS)<sub>2</sub>+H<sub>2</sub>O+CO<sub>2</sub>
# துலால் சந்திரா பார்

**துலால் சந்திரா பார்** (*Dulal Chandra Bar*) இந்தியாவைச் சேர்ந்த பாரதிய சனதா கட்சி அரசியல்வாதி ஆவார். 2006 முதல் 2011 வரை மேற்கு வங்க சட்டமன்றத்தில் பாக்தா சட்ட மன்றத் தொகுதியைப் பிரதிநிதித்துவப்படுத்தினார். பின்னர் 2016 முதல் 2021 ஆம் ஆண்டு வரை மீண்டும் இத்தொகுதியில் போட்டியிட்டு வெற்றி பெற்றார்.
# துலால் சந்திரா பார்

## ஆரம்பகால வாழ்க்கை மற்றும் கல்வி

1966 ஆம் ஆண்டில் பாக்தா சாகர்பூர் கிராமத்தில் திலீப் குமார் பார் என்பவருக்கு துலால் சந்திரா பார் மகனாகப் பிறந்தார். துலால் பார் 1995 ஆம் ஆண்டில் கொல்கத்தா பல்கலைக்கழகத்துடன் இணைந்த பங்கானில் உள்ள தினபந்து மகாவித்யாலயத்தில் இளம் அறிவியல் பட்டம் பெற்றார்.
# செம்பூர்ணா மக்களவைத் தொகுதி

செம்பூர்ணா மக்களவைத் தொகுதி 1984-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1986-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1986-ஆம் ஆண்டில் இருந்து செம்பூர்ணா மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.
# செம்பூர்ணா மக்களவைத் தொகுதி

## செம்பூர்ணா மாவட்டம்

செம்பூர்ணா மாவட்டம் என்பது சபா மாநிலம், தாவாவ் பிரிவில் உள்ள ஒரு மாவட்டம் ஆகும். இந்த மாவட்டத்தின் தலைநகரம் செம்பூர்ணா நகரம். கோத்தா கினபாலு மாநகரத்தில் இருந்து சுமார் 531 கி.மீ. (330மைல்) தொலைவிலும் இந்த மாவட்டம் அமைந்துள்ளது.  
2020-ஆம் ஆண்டு மலேசிய மக்கள் தொகைக் கணக்கெடுப்பின்படி செம்பூர்ணா மாவட்டத்தில் 166,587 மக்கள் வசிக்கின்றனர். 19-ஆம் நூற்றாண்டில் பிலிப்பீன்சு நாட்டை ஆட்சி செய்த எசுப்பானியர்களின் ஆதிக்கத்தின் கீழ் செம்பூர்ணா மாவட்டம் இருந்ததால், இங்கு இன்னும் சபகானோ எனும் எசுப்பானிய மொழி பேசப்படுகிறது.  
இந்த மாவட்டம் 1887 மே 10-ஆம் தேதி அதிகாரப் பூர்வமாக நிறுவப் பட்டது. இந்த இடத்தின் பெயர் முதலில் தோங் ராலுன் (*Tong Talun*) என்று இருந்தது. பின்னரே செம்பூர்ணா என்று பெயர் மாற்றம் செய்யப்பட்டது. செம்பூர்ணா என்றால் பஜாவு மொழியில் ஓய்வுக்கான இடம் என்று பொருள்.
# செம்பூர்ணா மக்களவைத் தொகுதி

## செம்பூர்ணா மக்களவைத் தொகுதி

| செம்பூர்ணா நாடாளுமன்ற உறுப்பினர்கள் (1986 - 2023) |  |  |  |  |
| --- | --- | --- | --- | --- |
| 7-ஆவது மக்களவை | P153 | 1986–1990 | சக்காரான் டன்டாய்
*(Sakaran Dandai)* | ****
<small></small> |
| 8-ஆவது மக்களவை | 1990–1995 | ****
<small></small> |  |  |
| 9-ஆவது மக்களவை | P164 | 1995–1999 | சாபி அப்டால்
*(Shafie Apdal)* |  |
| 10-ஆவது மக்களவை | 1999–2004 |  |  |  |
| 11-ஆவது மக்களவை | P189 | 2004–2008 |  |  |
| 12-ஆவது மக்களவை | 2008–2013 |  |  |  |
| 13-ஆவது மக்களவை | 2013-2016 |  |  |  |
| 2016–2018 | **** |  |  |  |
| 14-ஆவது மக்களவை | 2018–2022 |  |  |  |
| 15-ஆவது மக்களவை | 2022–தற்போது வரையில் | } |  |  |
# மலேய சூரிய கரடி

**மலேய சூரிய கரடி** (*Malayan Sun Bear*) என்பது தென்கிழக்கு ஆசியாவில் காணப்படும் சூரிய கரடியின் ஒரு துணையினமாகும்.
# மலேய சூரிய கரடி

## வகைப்பாட்டியல்

மலேய சூரியக் கரடி முதன்முதலில் 1821ஆம் ஆண்டில் இசுடாம்போர்ட் இராபிள்சு என்பவரால் விவரிக்கப்பட்டது. இவரே சூரிய கரடியை விவரித்து அதன் பெயரை முன்மொழிந்தவர் ஆவார். மலேய சூரிய கரடி மலேசியா முழுவதும் தனித்துவமான பரவல் காரணமாக இதன் பெயரைப் பெற்றது.
# மலேய சூரிய கரடி

## விளக்கம்

கரடி குடும்பத்தின் மிகச்சிறிய சிற்றினமாகச் சூரிய கரடி இருந்தாலும், இதன் துணையினமான மலேயக் சூரிய கரடி இன்னும் சிறியது. இதன் அதிகபட்ச நீளம் 1 மீட்டர் (4 அங்குலம்) மற்றும் எடை 35-70 கிலோ ஆகும்.